ROMANIA

JUDETUL NEAMT

COMUNA ION CREANGA

PRIMAR

**PROIECT DE HOTĂRÂRE**

**Nr. 55 din 22.07.2024**

**Privind aprobarea implementării proiectului ,,*SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ, JUDEȚUL NEAMȚ*”**

Analizând temeiurile juridice :

* art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
* Ordonanţa de Urgenţă nr. 56 din 30 mai 2024 privind aprobarea Programului naţional pentru transformarea digitală a autorităţilor publice locale;
* art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
* Legea nr. 273/2006 privind finanțele publice locale, cu modificările și completările ulterioare;
* Legea nr. 52/2003 privind transparenţa decizională în administraţia publică;
* art. 43 alin. (4) din Legea nr. 24/2000/R privind normele de tehnică legislativă pentru elaborarea actelor normative, cu modificările și completările ulterioare,
* Normele metodologice pentru punerea în aplicare a programului național pentru transformarea digitală a autorităților publice locale;

Ținând cont de :

* H.C.L nr. 13 din 12.02.20243 pentru aprobarea bugetului local al Comunei Ion Creanga , pentru anul 2024, cu modificarile si completarile ulterioare  ;

Luând act de :

* Nota de fundamentare, întocmită de Primarul comunei Ion Creangă, județul Neamț , prin care solicită inițierea unui proiect de hotărâre prin care să se aprobe implementarea proiectului **,,*SISTEM INFORMATIC PENTRU TRANSFORMAREA DIGITALĂ A COMUNEIION CREANGĂ , JUDEȚUL NEAMT* ”** şi prin care se susține necesitatea și oportunitatea proiectului, constituind un aport la dezvoltarea colectivității locale;
* referatul de aprobare nr. 7927 din 22.07.2024 al primarului comunei Ion Creanga,
* raportul de specialitate , nr. 7928 din 22.07.2024 , intocmit de d-na Segneanu Rodica, având funcția de consilier superior,compartiment financiar- contabilitate , impozite si taxe locale,
* avizul pentru legalitate , intocmit de secretarul general al UAT ;
* avizele comisiilor de specialitate ale Consiliului local .

In temeiul dispozitiilor art.129 alin.(2) ,lit.” b ”; alin.( 4 ) lit.” a ”, art.139 alin.(1) și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019 :

**Primarul comunei Ion Creanga,judetul Neamt ,**

**PROPUNE :**

1. Se supune spre aprobare depunerea la finanțare și implementarea proiectului **,,*SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ , JUDEȚUL NEAMȚ* ”**, în valoare totală eligibilă de **75.000,00 lei** cu TVA, din care **14.250,00 lei** reprezintă TVA.
2. Se supune spre aprobare necesitatea, oportunitatea și potențialul economic al realizării obiectivului de investiții **,,*SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ , JUDEȚUL NEAMȚ*”** conform **Anexei - Notă de fundamentare**, care face parte integrantă din prezenta hotărâre.
3. Fondurile vor fi prevăzute în bugetul comunei pentru perioada de realizare a investiției, în cazul obținerii finanțării.
4. Comuna ION CREANGĂ își ia angajamentul de a suporta cheltuielile de mentenanță a investiției pe o perioadă de minimum 3 ani de la data efectuării ultimei plăți.
5. În cazul obținerii finanțării, investiția din proiect va deservi unui număr de 5.603 locuitori ai comunei Ion Creangă, județul Neamț .
6. Se nominalizează reprezentantul legal al comunei Ion Creangă pentru relația cu Ministerul Cercetării, Inovării și Digitalizării în derularea proiectului. Reprezentantul legal al comunei este, potrivit legii, primarul acesteia, în persoana domnului Tabacariu Dumitru- Dorin .
7. Aducerea la îndeplinire a prezentei hotărâri se asigură de către domnul Tabacariu Dumitru- Dorin , Primarul comunei Ion Creangă .
8. Secretarul general al UAT va comunica prezenta instituţiilor , autoritatilor si persoanelor interesate.

INITIATOR

PRIMAR

Dumuitru – Dorin TABACARIU

Anexa

la Proiectul de Hotărâre a Consiliului Local al Comunei Comunei Ion Creangă nr. 55 din 22.07. 2024 privind aprobarea implementării proiectului **,,*SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ , JUDEȚUL NEAMȚ* ”**

**NOTĂ DE FUNDAMENTARE**

Privind obiectivul de investiții: *„****SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ , JUDEȚUL NEAMT****”* în cadrul

***Programului național pentru transformarea digitală a autorităților publice locale***

Ministerul Cercetării, Inovării și Digitalizării și Autoritatea pentru Digitalizarea României au emis Normele metodologice pentru punerea în aplicare a Programului Național pentru Transformarea Digitală a Autorităților Publice Locale, elaborate în temeiul prevederilor ***Ordonanței de urgență nr. 56/2024 privind aprobarea Programului național pentru transformarea digitală a autorităților publice locale***.

Obiectivele finanțării sunt:

a) dezvoltarea unui cadru sistemic de guvernanță a datelor pentru a aborda calitatea datelor și schimbul eficient al acestora, în cadrul autorităților executive la nivelul unităților administrativ – teritoriale;

b) integrarea, atât la nivel local, a proiectelor naționale de digitalizare dezvoltate de Autoritatea pentru Digitalizarea României, precum ROeID, Ghișeul.ro și Sistemul de interoperabilitate tehnologică cu statele membre UE, cât și în procesul de conectare la Platforma Națională de Interoperabilitate la momentul la care aceasta va fi disponibilă;

c) sprijinirea autorităților executive la nivelul unităților administrativ – teritoriale în vederea îndeplinirii obligațiilor statuate prin Legea nr. 242/2022 privind schimbul de date între sisteme informatice și crearea Platformei naționale de interoperabilitate.

**Necesitatea, oportunitatea și potențialul economic al investiției**

Informatizarea administrației publice reprezintă o condiție primordială dezvoltării economice și sociale la nivelul întregii societății. Promovarea și implementarea tehnologiilor informatice la nivelul instituțiilor publice vor alinia economia națională la standardele internaționale. Economia internațională este bazată pe cunoaștere și mijloace electronice, iar neutilizarea acestora reprezintă o frână în calea progresului și dezvoltării unei națiuni. Aplicarea tehnologiilor digitale a devenit un factor vital al creșterii și al asigurării de locuri de muncă în noua economie. Deși Europa este lider tehnologic în multe domenii (ex. comunicații mobile, televiziune digitală etc.), în altele – în special în utilizarea Internetului – a rămas în urmă comparativ cu S.U.A. și Canada (70,5% din populația Europei folosește Internetul, în timp ce în America de Nord, 87,7%). În consecință, prioritatea Comisiei este să aducă Europa în situația de a beneficia din plin de avantajele economiei digitale, de a valorifica la maxim prioritățile sale tehnologice, de a-și crește potențialul educațional și antreprenorial necesar.

Nevoia de digitalizare și de informatizare este susținută și de stabilirea în 2022 a implementării dosarului digital drept obiectiv principal în facilitarea interacțiunii cetățenilor cu instituțiile administrației publice. Acest aspect a fost de asemenea evidențiat și de finanțarea considerabilă prevăzută acestui obiectiv prin Planul Național de Redresare și Reziliență.

În comuna Ion Creangănu este implementat un sistem de digitalizare, iar prin adoptarea acestei transformări digitale se urmărește:

a) reducerea cheltuielilor publice, combaterea birocrației și a corupției la nivelul instituției publice;

b) creșterea gradului de transparență a modului de utilizare și administrare a fondurilor publice;

c) îmbunătățirea accesului la informații și servicii publice în conformitate cu legislația privind protecția datelor cu caracter personal și liberul acces la informațiile de interes public;

d) eliminarea contactului direct între funcționarul de la ghișeu și cetățean sau agentul economic;

e) furnizarea de informații și servicii publice de calitate prin intermediul mijloacelor electronice;

f) întărirea capacității administrative a instituției publice de a-și îndeplini rolul și obiectivele și de a asigura furnizarea, într-o manieră transparentă, de informații și servicii publice;

g) promovarea colaborării dintre instituția publică pentru furnizarea de servicii publice prin mijloace electronice;

h) redefinirea relației dintre cetățean și administrația publică, respectiv între mediul de afaceri și administrația publică, în sensul facilitării accesului acestora la serviciile și informațiile publice, prin intermediul tehnologiei informației;

i) promovarea tehnologiilor de vârf în cadrul instituției publice, renunțarea utilizării dosarului cu șină.

Digitalizarea serviciilor publice va elimina interacțiunea cetățenilor cu funcționarii publici, reducând astfel orice risc al încălcării deontologiei profesionale a funcționarilor. Birocrația reprezintă o trăsătură specifică administrației publice, atât în România cât și la nivel european, informatizarea serviciilor publice venind ca o rezolvare a acestei probleme prin accesul facil și rapid, eliminând nevoia de interacțiune față-în-față a cetățeanului cu funcționarul. Implementarea unui sistem informatic va permite unui solicitant să completeze formulare online, să atașeze documentele solicitate scanate, fără a se deplasa la instituția căreia i se adresează. Cererea va parcurge electronic drumul tuturor aprobărilor și avizărilor în cadrul organizației, putând fi primită în final în format electronic, cu respectarea condițiilor legale în ceea ce privește identitatea electronică a unei persoane sau a unei instituții. Astfel de soluții informatice sunt deja implementate în țări europene și poartă denumirea de Case management (managementul cazului). În principiu, această soluție permite gestionarea fluxurilor de operațiuni efectuate în cadrul proceselor interne ale instituției.

Având la dispoziție un sistem informatic performant, instituția nu vor mai fi nevoită să întrețină o bază logistică greoaie, mare consumatoare de resurse materiale, financiare și umane. Alocarea resurselor umane va fi mult îmbunătățită și judicios efectuată, fără să mai existe astfel probleme legate de finanțarea unor scheme de personal supraîncărcate. Informatizarea va produce efecte în ceea ce privește spațiul de exercitare a actului administrativ, ghișeul clasic fiind astfel înlocuit de un cadru virtual care nu mai implică interacțiunea fizică a cetățeanului cu instituția. Toate analizele realizate în această zonă a guvernării electronice au ajuns la concluzia că într-adevăr se poate vorbi de o reducere a costurilor de furnizare a serviciilor publice. Cele mai clare diferențe sunt însă regăsite între metodele de plată tradiționale, bazate pe suport fizic de hârtie (facturi, chitanțe) și cele prin intermediul plăților electronice (e-payment).

În ceea ce privește creșterea eficienței muncii, atunci când verificarea corectitudinii completării documentelor de către funcționarii publici va trece în slujba sistemului informatic, vor fi eliminate erorile pe de-o parte, iar pe de altă parte se va câștiga timp, reducându-se în același timp costul de depozitare și arhivare fizică a documentelor.

În strânsă legătură cu cerința pentru o politică transparentă este cerința unei transparențe în administrația publică. Strategia de guvernare electronică (e-guvernare) reprezintă o cerință formulată la nivelul Uniunii Europene pentru toate statele membre, iar printre obiectivele urmărite la nivel european prin e-guvernare se numără: includerea tuturor categoriilor sociale ca beneficiari ai serviciilor de e-guvernare, folosirea tehnologiei pentru o guvernare mai eficientă și eficace, crearea identității electronice în și între statele membre. Guvernarea electronică nu reprezintă un scop în sine, ci un mijloc/instrument de apropiere între instituțiile publice și cetățeni, bazat pe transparență, accesibilitate, celeritate și simplificare.

Având la dispoziție un cadru virtual de interacțiune, contactele directe dintre cetățean și agentul economic, pe de o parte, și funcționarul public, pe de altă parte, vor fi tot mai rare. Problemele legate de depuneri de cereri, solicitări de documente oficiale sau plata obligațiilor către stat vor fi rezolvate electronic, utilizând serviciile puse la dispoziție de administrațiile publice. În acest fel, funcționarul public va fi degrevat de o serie de activități care îl supraaglomerau și din cauza cărora se pot crea situații conflictuale în cazul interacțiunii directe.

PRIMAR

Dumuitru – Dorin TABACARIU

ROMANIA

JUDETUL NEAMT

PRIMARIA COMUNEI ION CREANGA

Nr. 7927 din 22.07.2024

**REFERAT DE APROBARE**

**La proiectul de hotărâre privind aprobarea implementării proiectului**

**,,*SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ ,***

***JUDEȚUL NEAMȚ* ”**

Conform Ordonanței de Urgență, prin care s-a aprobat ”Programul național pentru transformarea digitală a autorităților publice locale” prin care urmează să fie interconectate aplicațiile și sistemele informatice ale autorităților și instituțiilor din administrația publică.

Bugetul alocat programului este de 200 milioane lei pentru perioada 2024-2025, in cadrul caruia vor fi realizate proiecte prin care se achiziționează aplicații /sisteme informatice și servicii conexe, inclusiv servicii de integrare cu aplicații/sisteme ale autorităților și instituțiilor publice centrale și europene.

Acordarea finanțării de la bugetul de stat se va face în baza contractelor de finanțare încheiate între Ministerului Cercetării, Inovării și Digitalizării și beneficiarii care sunt selectați în urma competiției, în limita creditelor bugetare aprobate. Beneficiarii programului vor fi unităţile administrativ-teritoriale, reprezentate de autorităţile administraţiei publice locale.

Sprijinul financiar și coordonarea întregului proces, în mod centralizat, privind achiziția de aplicații software, servicii de digitizare și servicii de integrare au ca scop interoperabilitatea cu aplicații ale autorităților și instituțiilor publice centrale și europene, cât și cu Platforma Națională de Interoperabilitate, ce vor asigura interacțiunea facilă între cetățean și administrația publică locală, precum și între administrația publică locală și cea central precum si creșterea siguranței cibernetice la nivelul administrației locale, pentru că serviciile digitale locale sunt cele mai accesate de cetățeni,

Prin program vor fi finanțate proiecte care nu sunt incluse la finanțare în programele derulate din fonduri externe nerambursabile în perioada de programare 2021-2027, prin Planul Național de Redresare și Reziliență al României, ori prin alte programe naționale sau comunitare, inclusiv din contracte de împrumut semnate cu instituții de credit sau instituții financiare interne sau internaționale.

Prin H.C.L nr. 119 din 12.10.2022 privind aprobarea depunerii proiectului ,, *Ecosistem digital interconectat si integrat in cadrul judetului Neamt ,, in cadrul apelului de proiecte PNRR/ 2022/ C10 / I.1/ F.1.2 si a cheltuielilor legate de proiect ,,*  nu s-a finalizat din cauza nestiute de noi .

Sumele necesare implementării Programului și evaluării și monitorizării proiectelor ce se depun în cadrul acestuia se asigură anual de la bugetul de stat, cu încadrarea în prevederile bugetare aprobate cu această destinație în bugetul Ministerului Cercetării, Inovării și Digitalizării.

Valoarea programului derulat de MCID este de 50 milioane lei în anul 2024, suma urmând a fi suplimentată până la o valoare totală de 200 milioane lei în anul 2025. Fondurile vor fi folosite pentru:

* interconectarea sistemelor informatice ale autorităților locale cu Ghișeul.ro, platforma oficială de plăți online a statului român;
* adaptarea sau reconstrucția site-ului primăriei, odată cu integrarea platformei online de plăți;
* achiziționarea de soluții de securitate cibernetică pentru infrastructura digitală a autorității locale;
* achiziția de servicii de interoperabilitate a infrastructurii IT locale cu bazele de date naționale în vederea debirocratizării și eficientizării administrației publice locale, conform Legii Interoperabilității;
* achiziția de echipamente pentru infrastructura IT pentru creșterea capacității administrative a primăriilor și consiliilor județene.

Platformele informatice ale ministerelor, consiliilor județene și ale primăriilor vor vorbi aceeași limbă și vor face schimb de date automat. Acest limbaj digital comun al sistemelor informatice înseamnă zero drumuri inutile, zero cozi la ghișee, zero dosare cu șină. Se vor realiza interfețe standardizate de dialog cu cetățeanul, site-uri care să fie simple și accesibile prin câteva clickuri, așa încât românii să utilizeze ușor și sigur serviciile publice electronice.

Prin adoptarea Programului naţional pentru transformarea digitală a autorităţilor administraţiei publice locale rezultă beneficii imediate pentru cetăţeni, mediul de afaceri şi pentru autorităţile publice, scopul fiind interconectarea aplicaţiilor/sistemelor informatice ale autorităţilor şi instituţiilor din administraţia publică, translatându-se în extinderea gamei de servicii electronice de care pot beneficia un număr mai mare de cetăţeni şi mediul de afaceri.

Fata de cele prezentate mai sus supun spre supunem Consilului local aprobarea proiectului de hotarare privind aprobarea implementării proiectului ,,*SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ ,*  *JUDEȚUL NEAMȚ* ” in forma si continutul prezentat

Primar,

Dumitru- Dorin TABACARIU

ROMANIA

JUDETUL NEAMT

PRIMARIA COMUNEI ION CREANGA

Nr. 7928 din 22.07.2024

**RAPORT DE SPECIALITATE**

**La proiectul de hotărâre privind aprobarea implementării proiectului**

**,,*SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ ,***

***JUDEȚUL NEAMȚ* ”**

**Oportunitatea și necesitatea proiectului de hotărâre se justifică prin următoarele argumente:**

Ministerul Cercetării, Inovării și Digitalizării și Autoritatea pentru Digitalizarea României au emis Normele metodologice pentru punerea în aplicare a Programului Național pentru Transformarea Digitală a Autorităților Publice Locale, elaborate în temeiul prevederilor ***Ordonanței de urgență nr. 56/2024 privind aprobarea Programului național pentru transformarea digitală a autorităților publice locale***.

În contextul digitalizării în administrația publică din România, au fost adoptate strategii și politici pentru a moderniza și eficientiza serviciile oferite cetățenilor și agenților economici. Aceste strategii vizează în principal trei categorii de acțiuni:

* Informatizarea - creșterea eficienței operaționale în administrația centrală și locală prin utilizarea tehnologiei informației și comunicării.
* Digitalizarea serviciilor - furnizarea de servicii digitale către cetățeni și agenți economici, cu scopul de a reduce prezența fizică la instituțiile publice și de a diminua volumul de documente fizice generate.
* Asigurarea accesului la informații prin tehnologia informației și comunicării pentru utilizatorii finali ai serviciilor administrației centrale.

**Efectul pozitiv previzionat prin realizarea obiectivului de investiții:**

În comuna Ion Creanga nu este implementat un sistem de digitalizare, iar prin adoptarea acestei transformări digitale se urmărește:

a) reducerea cheltuielilor publice, combaterea birocrației și a corupției la nivelul instituției publice;

b) creșterea gradului de transparență a modului de utilizare și administrare a fondurilor publice;

c) îmbunătățirea accesului la informații și servicii publice în conformitate cu legislația privind protecția datelor cu caracter personal și liberul acces la informațiile de interes public;

d) eliminarea contactului direct între funcționarul de la ghișeu și cetățean sau agentul economic;

e) furnizarea de informații și servicii publice de calitate prin intermediul mijloacelor electronice;

f) întărirea capacității administrative a instituției publice de a-și îndeplini rolul și obiectivele și de a asigura furnizarea, într-o manieră transparentă, de informații și servicii publice;

g) promovarea colaborării dintre instituția publică pentru furnizarea de servicii publice prin mijloace electronice;

h) redefinirea relației dintre cetățean și administrația publică, respectiv între mediul de afaceri și administrația publică, în sensul facilitării accesului acestora la serviciile și informațiile publice, prin intermediul tehnologiei informației;

i) promovarea tehnologiilor de vârf în cadrul instituției publice, renunțarea utilizării dosarului cu șină.

Prin implementarea acestui proiect se urmărește dezvoltarea unor module informatice noi care să deservească activitatea unității administrativ - teritorială prin demararea unui proces de digitalizare, prin migrarea de date către noi sisteme și infrastructuri și dezvoltare de aplicații informatice aferente.

Digitalizarea serviciilor publice va elimina interacțiunea cetățenilor cu funcționarii publici, reducând astfel orice risc al încălcării deontologiei profesionale a funcționarilor. Birocrația reprezintă o trăsătură specifică administrației publice, atât în România cât și la nivel european, informatizarea serviciilor publice venind ca o rezolvare a acestei probleme prin accesul facil și rapid, eliminând nevoia de interacțiune față-în-față a cetățeanului cu funcționarul. Implementarea unui sistem informatic va permite unui solicitant să completeze formulare online, să atașeze documentele solicitate scanate, fără a se deplasa la instituția căreia i se adresează.

**Surse identificate pentru finanțarea cheltuielilor:**

PROGRAMULUI NAȚIONAL PENTRU TRANSFORMAREA DIGITALĂ A AUTORITĂȚILOR PUBLICE LOCALE

Fața de cele menționate solicit Consiliului Local dezbaterea proiectului privind aprobarea depunerii proiectului **„*SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ , JUDEȚUL NEAMȚ*”**.

INTOCMIT

Consilier superior,

Rodica Segneanu

**AVIZ**

**privind avizul de legalitate**  **la proiectul de hotărâre privind aprobarea implementării proiectului**

**,,*SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ ,***

***JUDEȚUL NEAMȚ* ”**

În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

Analizând proiectul de hotărâre inițiat de primarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare ;
* Este iniţiat de dl. primar, conf.art. 136 alin.(1) din O.U.G nr.57/ 2019 privind Codul administrativ ,

Este elaborat conform : art.129 alin.(2) ,lit.” b ”; alin.( 4 ) lit.” a ”, art.139 alin.(1) și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019 , cu modificările și completarile ulterioare :

Tinând cont ca proiectul de hotărâre, este insotit de referatul de aprobare al primarului comunei si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâre privind aprobarea implementării proiectului ,,*SISTEM INFORMATIC PENTRU TRANSFORMAREA DIGITALĂ A COMUNEI ION CREANGĂ ,*

*JUDEȚUL NEAMȚ* ”

Ion Creanga , la data de 22.07.2024

SECRETAR GENERAL U.A.T.

Mihaela Niță